Diari Oficial de la Generalitat Valenciana


Sumari del DOGV 6781, del 24-05-2012 (2012/4899)

RESOLUCIÓ de 15 de maig de 2012, de la Universitat Politècnica de València, per la qual es convoquen proves selectives d'accés al grup A, subgrup A1, sector d'administració especial, tècnic superior de suport a la investigació (PF1827), pel sistema de concurs oposició (codi: 2012/P/FC/C/10).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/4899


Data del document
:   15-05-2012

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de maig de 2012, de la Universitat Politècnica de València, per la qual es convoquen proves selectives d'accés al grup A, subgrup A1, sector d'administració especial, tècnic superior de suport a la investigació (PF1827), pel sistema de concurs oposició (codi: 2012/P/FC/C/10). [2012/4899]  
Amb la finalitat d'atendre les necessitats de personal en aquesta administració pública encarregada del servei públic de l'Educació Superior, aquest Rectorat, de conformitat amb el que disposa l'article 75 de la Llei Orgànica 6/2001, de 21 de desembre, d'Universitats, així com la Llei 7/2007, de 12 d'abril, de l'Estatut Bàsic de l'Empleat Públic, i la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, acorda convocar proves d'accés al grup A, subgrup A1, sector d'administració especial, tècnic superior de suport a la investigació de la Universitat Politècnica de València, d'acord amb les bases següents:  
  
Primera. Objecte de la convocatòria  
1.1. Aquesta convocatòria té per objecte la selecció de personal per a cobrir una plaça vacant del grup A, subgrup A1, sector d'administració especial, tècnic superior de suport a la investigació de la Universitat Politècnica de València, pel torn que a continuació s'indica, i fins a un màxim d'un 10% addicional, d'acord amb el que disposen els articles 61.8 i 70 de la Llei 7/2007, de 12 d'abril, de l'Estatut Bàsic de l'Empleat Públic:  
  
Torn lliure 1  
  
Prèviament a la declaració de la superació d'aquestes proves selectives, la Universitat Politècnica de València podrà incrementar el nombre de vacants fins a un màxim del 10% addicional, d'acord amb el que disposen els articles 61.8 i 70 de la Llei 7/2007, de 12 d'abril, de l'Estatut Bàsic de l'Empleat Públic.  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A aquest efecte, els interessats haurien de formular la petició corresponent en la sol·licitud de participació en aquest concurs oposició.  
1.2. La realització d'aquestes proves selectives s'ajustarà al que preveu la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i la normativa que la desenvolupa.  
  
1.3. D'acord amb el que preveu l'article 75.2 de la Llei Orgànica 6/2001, de 21 de desembre, d'Universitats, aquesta convocatòria es publicarà en el Diari Oficial de la Comunitat Valenciana (DOCV) i en el Butlletí Oficial de l'Estat (BOE). La publicació en el Diari Oficial de la Comunitat Valenciana serà la que es prendrà com a referència a l'efecte del còmput de terminis per a la presentació d'instàncies. La resta de resolucions administratives derivades d'aquesta convocatòria es publicaran únicament en el Diari Oficial de la Comunitat Valenciana.  
  
Segona. Condicions generals dels aspirants  
2.1. Per a l'admissió a aquestes proves selectives, els aspirants han de reunir els requisits següents:  
a) Tenir la nacionalitat espanyola o la d'un estat membre de la Unió Europea. També hi podran participar el cònjuge, els seus descendents i els descendents del cònjuge, i dels espanyols i nacionals de països membres de la Unió Europea, sempre que no estiguen separats de dret. Els descendents hauran de ser menors de 21 anys o majors d'aquesta edat que visquen al seu càrrec.   
  
Així mateix, s'estén igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga d'aplicació la lliure circulació de treballadors.  
b) Tenir complits els 16 anys i no excedir, si escau, de l'edat màxima de jubilació forçosa.  
c) Estar en possessió del títol que consta en l'annex I, o complir les condicions per a obtenir-lo en la data que acabe el termini de presentació d'instàncies.  
d) No patir malaltia, ni estar afectat per limitació física o psíquica que siga incompatible amb l'acompliment de les funcions corresponents.  
e) No haver estat separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualsevol funcions públiques o d'aquelles pròpies del cos, agrupació professional o escala objecte de la convocatòria. Tractant-se de persones nacionals d'altres estats, no trobar-se inhabilitat o en situació equivalent ni haver estat sotmés a sanció disciplinària o equivalent que impedisca en el mateixos termes, al seu estat, l'accés a la funció pública.  
2.2. Les condicions per a ser admès a les proves s'han de tenir en el moment de finalització del termini de presentació de sol·licituds i s'han de mantenir durant tot el procés selectiu, fins al moment de la presa de possessió com a funcionaris de carrera.  
  
Tercera. Sol·licituds  
3.1. Forma. Els qui desitgen prendre part en aquestes proves selectives, hauran de presentar una instància, segons el model oficial, que haurà d'imprimir-se des de la pàgina d'Internet d'accés públic de la Universitat Politècnica de València ().  
Cada instància tindrà assignat un número identificador de referència, que serà diferent per a cada una.  
Haurà de presentar-se necessàriament un joc de tres còpies impreses mitjançant la pàgina d'Internet mencionada (còpies per al Registre General, el Servei de Recursos Humans i la persona interessada).  
En les dependències de la Universitat Politècnica de València es posarà a disposició de les persones interessades que ho demanen els recursos informàtics suficients per a accedir a l'esmentada pàgina web, emplenar i imprimir la instància.  
3.2. El termini de presentació de sol·licituds és de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana; cal adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores. La publicació de la convocatòria en el BOE únicament tindrà caràcter informatiu.  
  
3.3. La presentació de sol·licituds es podrà efectuar en el Registre General de la Universitat Politècnica de València, situat en el edifici 3F, planta baixa, juntament al Rectorat, camí de Vera, s/n, CP 46065, València, en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carrer Paranimf, número 1, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent.   
La persona interessada ha d'adjuntar a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran 27,36 €, que caldrà ingressar en el compte corrent número ES47 6489 1472 26 6149853006, Taxes, de Bankia.  
El pagament dels drets d'examen es pot realitzar en efectiu o amb targeta de crèdit.   
En el cas de pagament en efectiu, l'ingrés cal fer-lo mitjançant el rebut emés per l'aplicació d'instàncies de l'adreça d'Internet citada en el punt 3.1.   
El pagament mitjançant targeta de crèdit es fa en el moment d'emplenar i imprimir la instància a través de l'esmentada aplicació.  
3.5. Exempcions i bonificacions en el pagament de la taxa d'examen:   
3.5.1. Estaran exempts del pagament dels drets d'examen a proves selectives, les persones amb un grau de minusvalidesa igual o superior al 33%, havent d'acompanyar a la sol·licitud certificat acreditatiu de tal condició.  
3.5.2. Estaran exempts del pagament dels drets d'examen a proves selectives, els membres de famílies nombroses de categoria especial, havent d'acompanyar la sol·licitud del certificat acreditatiu de tal condició.   
3.5.3. Tindran una bonificació del 50% del pagament dels drets d'examen a proves selectives, els membres de famílies nombroses de categoria general, havent d'acompanyar la sol·licitud del certificat acreditatiu de tal condició, sent en aquest cas els drets d'examen 13,68 €.  
  
3.6. La falta de justificació de l'abonament dels drets d'examen o de trobar-se'n exempt determinarà l'exclusió de l'aspirant.  
3.7. En cap cas la presentació i el pagament en les oficines a què es fa referència suposa la substitució del tràmit de presentació de la sol·licitud dins del termini i en la forma escaient.  
  
Quarta. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el Diari Oficial de la Comunitat Valenciana, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el Diari Oficial de la Comunitat Valenciana.  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
  
4.4. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Comunitat Valenciana. Si és procedent, es publicarà també l'ordre d'actuació dels aspirants segons el que disposa la base 7.2.  
  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
  
Cinquena. Proves selectives  
5.1. El procediment de selecció es realitza pel sistema de concurs oposició en torn lliure.  
5.2. Fase d'oposició. Consta de dos exercicis obligatoris i eliminatoris:  
5.2.1. Primer exercici. Es realitza per escrit i versa sobre els coneixements que s'especifiquen en l'annex I de la present convocatòria.  
  
Aquest exercici es configura en forma de qüestionari tipus test amb quatre alternatives de resposta, de les quals només una és la correcta.   
  
La durada d'aquest exercici és fixada pel tribunal amb l'antelació suficient.  
5.2.2. Segon exercici. Consisteix en una prova/exercici pràctic sobre el temari especificat en l'annex I, bloc de coneixements específics, de la present convocatòria, i les funcions a desenvolupar en el lloc de treball.  
La durada d'aquest exercici és fixada pel tribunal amb l'antelació suficient.  
5.2.3 En tots els exercicis, el tribunal prendrà les mesures necessàries per a garantir-ne l'anonimat en la valoració sempre que ho permeta la tipologia de l'exercici. S'anul·laran tots aquells que continguen alguna marca que poguera identificar-ne l'autor.  
  
5.3. Fase de concurs. Es valoraran els mèrits acreditats fefaentment pels aspirants que hagen superat la fase d'oposició conforme al barem que figura en aquesta convocatòria i l'acreditació documental de la qual s'haja realitzat dins del termini establit a aquest efecte, en la base 6.3 de la present convocatòria.  
La fase de concurs no tindrà caràcter eliminatori. Els punts obtinguts en la fase de concurs únicament se sumaran a la puntuació dels aspirants que van superar la fase d'oposició.  
  
Sisena. Qualificació dels exercicis  
6.1. El primer exercici es puntuarà de 0 a 30 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran. Caldrà obtenir un mínim de 15 punts per a superar aquest exercici.  
La fórmula de correcció serà la següent:  
  
  
   
  
  
A continuació, es configurarà una relació que s'ordenarà per puntuació de major a menor amb aquells aspirants que hagen superat aquest primer exercici. Es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és / (apartat de «Personal d'administració i serveis»).  
6.2. El segon exercici es puntuarà de 0 a 30 punts. Seran eliminats els aspirants que no arriben a un mínim de 15 punts.  
A continuació, es configurarà una relació que s'ordenarà per puntuació de major a menor amb aquells aspirants que hagen superat aquest segon exercici, i s'hi sumarà la nota obtinguda en el primer exercici. Es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és (apartat de «Personal d'administració i serveis»).  
6.3. La qualificació resultant de la totalitat dels exercicis estarà determinada per la suma de puntuacions obtingudes en cadascun d'aquests.  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i se'ls citarà perquè en el termini de 10 dies hàbils comptadors a partir de l'endemà de la publicació de les qualificacions presenten la documentació acreditativa dels mèrits i de l'experiència previstos en l'annex II, en el Registre General de la Universitat Politècnica de València; situat en l'edifici 3F, planta baixa, al costat del Rectorat, camí de Vera, s/n, CP 46422 València; en el Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi, i en el Registre de l'Escola Politècnica Superior de Gandia, situat al carrer Paranimf, número 1, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
Només es valoraran aquells mèrits al·legats i acreditats suficientment pels interessats, la data d'obtenció dels quals no siga posterior a la data de finalització del termini de presentació d'instàncies prevista en la base 3.2.  
No es valoraran els mèrits que no es troben suficientment acreditats. No s'admetrà la documentació presentada fora del termini concedit amb aquest efecte en aquesta mateixa base.   
6.4. Finalitzat el termini de presentació de documentació establit en la base anterior, el tribunal publicarà al tauler d'anuncis del PAS, situat a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, l'adreça de la qual és (apartat de «Personal d'administració i serveis»), la llista provisional de valoracions de la fase de concurs, i concedirà un termini de 10 dies hàbils comptadors a partir de l'endemà de la publicació perquè les persones interessades formulen les reclamacions i esmenes d'errors que estimen pertinents en relació a la baremació.  
6.5. Resoltes les possibles al·legacions i esmenes, el tribunal dictarà una resolució en què es fixarà la relació definitiva d'aspirants aprovats.  
Per a la confecció d'aquesta relació, se sumaran les qualificacions obtingudes per cada aspirant en la fase d'oposició i en la fase de concurs. A continuació, s'ordenaran per ordre de puntuació de major a menor, relació que s'interromprà quan el nombre d'aspirants coincidisca amb el nombre de llocs de treball convocats; es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és (apartat de «Personal d'administració i serveis»).  
  
En el cas d'empat entre aspirants inclosos en la mateixa relació, l'ordre s'establirà, en primer lloc, segons la major puntuació obtinguda en el segon exercici i, en segon lloc, si es manté l'empat, segons la major puntuació obtinguda en el primer exercici. Si persistira l'empat, es tindrà en compte la major puntuació obtinguda en la fase de concurs, en l'apartat d'experiència professional. En última instància, l'ordre s'establirà per sorteig públic entre aquests.  
En cap cas, el tribunal no podrà declarar que han superat les proves selectives un nombre superior que el de llocs de treball convocats, excepte en el que estableix la base 1.1 d'aquesta convocatòria.  
En el cas que el nombre d'aspirants aprovats fóra inferior al de les places convocades, les sobrants es declararien desertes.  
6.6. Borsa de treball. Es confeccionarà una borsa de treball amb el personal aspirant que, havent participat en les proves d'accés al grup, sector, cos/escala de la convocatòria, haja aprovat algun exercici dels que constitueixen el procés selectiu, segons l'ordre de prioritat que s'obtinga per la puntuació aconseguida i amb preferència dels que hagen aprovat el nombre més gran d'exercicis; es sumarà, amb aquesta finalitat, la puntuació obtinguda en la fase de concurs.  
Aquesta borsa de treball, incloent l'ordre de prioritat, es publica al tauler d'anuncis del PAS, siti a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, l'adreça de la qual és (apartat de «Personal d'administració i serveis»).  
  
Setena. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà en el lloc, data i hora que s'establisca en la resolució per la qual s'aprova i es publica en el Diari Oficial de la Comunitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.   
7.2. Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.  
  
En cas de realitzar-se l'exercici en diverses sessions, l'ordre d'intervenció dels aspirants començarà per la lletra V, seguint l'ordre alfabètic de cognoms segons la Resolució de 27 de setembre de 2010, de la Conselleria de Justícia i Administracions Públiques (DOCV número 6376, de 14 d'octubre de 2010).  
Els aspirants hauran d'acreditar la personalitat mitjançant la presentació del DNI o del resguard amb fotografia del passaport o del permís de conduir, sense que, amb aquest efecte, siguen vàlides les fotocòpies confrontades dels esmentats documents, així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de celebració de la resta d'exercicis el farà públic el tribunal en el local on s'haja celebrat l'anterior, al tauler d'anuncis del PAS, situat a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, l'adreça de la quals és (apartat de «Personal d'administració i serveis»), amb una antelació mínima de 48 hores.  
Les valoracions de la fase de concurs seran publicades al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de «Personal d'administració i serveis»).  
Els aspirants perdran el seu dret quan es personen als llocs de realització quan ja s'hagen iniciat les proves o per no assistir a aquestes, encara que siga per causes justificades.   
  
Vuitena. Publicitat de les llistes  
El tribunal elevarà al rector les llistes definitives dels aspirants que han superat les proves per ordre de puntuació, per a la seua inserció en el Diari Oficial de la Comunitat Valenciana.  
  
Novena. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, podrà realitzar-se mitjançant la presentació d'algun dels documents següents:  
a) Títol de Batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell mitjà de la Junta Qualificadora de Coneixements del Valencià.  
d) Certificat de grau mitjà de coneixements del valencià expedit o homologat per l'Àrea de Promoció i Normalització Lingüística de la Universitat Politècnica de València.  
9.2. Els que no puguen acreditar aquests coneixements, d'acord amb el que estableix el punt anterior, hauran de realitzar el curs específic de valencià a què es refereix l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
  
Deu. Presentació de documents  
10.1. En el termini de 20 dies hàbils, comptadors des de l'endemà de la publicació en el DOCV de les relacions definitives d'aprovats, els aspirants proposats hauran de remetre al Servei de Recursos Humans, d'aquesta Universitat Politècnica, a través del Registre General de la Universitat Politècnica de València; siti en l'edifici 3F, planta baixa, al costat del Rectorat, camí de Vera, s/n, CP 46932 València; del Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi; del Registre de l'Escola Politècnica Superior de Gandia, siti al carrer Paranimf, número 1, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, la documentació següent:  
  
a) Fotocòpia del DNI, o del document que acredite la seua nacionalitat o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores, i, si s'escau, els documents que acrediten el seu vincle de parentiu i el fet de viure a expenses o estar al càrrec del nacional d'un altre estat amb el qual tinga aquest vincle. Així mateix, hauran de presentar declaració firmada o promesa d'aquest que no es troba separat de dret del seu cònjuge i, si escau, del fet que l'aspirant viu a expenses seues o està al seu càrrec.  
  
b) Còpia confrontada del títol acadèmic exigible segons la present convocatòria o del certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
  
c) Declaració jurada o promesa de no haver sigut separat/ada mitjançant expedient disciplinari de qualsevol administració o càrrec públic, així com de no trobar-se inhabilitat/ada penalment per a l'exercici de les funcions públiques. Els aspirants la nacionalitat dels quals no siga l'espanyola, a més, hauran d'efectuar la declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública.  
d) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits. A aquests efectes els reconeixements es realitzaren a través del Centre de Salut Laboral Juana Portaceli de la Universitat Politècnica de València, a fi de que aquest realitze el pertinent reconeixement mèdic i expedisca el certificat mèdic escaient.  
e) Els aspirants discapacitats hauran de presentar certificat de la Conselleria de Justícia i Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
10.2. Els aspirants seleccionats que, dins del termini establit en el punt anterior i excepte casos de força major, no presenten la documentació acreditativa o d'aquesta es deduïra que manquen d'algun dels requisits exigits, no podran ser nomenats funcionaris de carrera, sense perjudici de la responsabilitat en què pogueren haver incorregut per falsedat en les sol·licituds de participació.  
10.3. Les persones que tingueren la condició de funcionaris públics o de personal laboral al servei de la Universitat Politècnica de València estaran exemptes de justificar les condicions i els requisits que ja tingueren anteriorment acreditats davant d'aquesta. En tot cas, haurien de presentar obligatòriament la documentació prevista en l'apartat d i, si escau, la de l'apartat e.  
La plaça no ocupada per l'aspirant que no presente la documentació quedarà vacant.  
  
Onze. Nomenament de funcionaris  
Conclòs el procés selectiu i transcorregut el termini de presentació de la documentació, els que l'hagueren superat seran nomenats funcionaris de carrera mitjançant una resolució que es publicarà en el Diari Oficial de la Comunitat Valenciana, amb especificació de la destinació adjudicada, basant-se en l'ordre de puntuació obtingut pels aspirants i segons la petició de destinació a la vista dels llocs vacants que els oferisquen.  
El termini de presa de possessió de la destinació adjudicada es farà constar en la resolució assenyalada en el primer paràgraf d'aquestes bases.  
Amb la finalitat d'assegurar la cobertura de les places convocades, quan es produïsquen renúncies dels aspirants seleccionats, abans del seu nomenament o presa de possessió, el rector podrà requerir al tribunal de selecció la relació complementària dels aspirants que seguisquen als proposats, per al seu possible nomenament com a funcionaris de carrera.  
  
Dotze. Informació respecte de les dades recollides  
12.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es puga constituir en acabar el procés selectiu.   
12.2. El fitxer Personal quedarà sota la responsabilitat del Rectorat de la Universitat Politècnica de València, al camí de Vera, s/n, CP 46501 València.  
12.3. La informació obtinguda serà processada exclusivament per a la gestió de personal.  
12.4. Les dades de caràcter personal seran tractades d'acord amb el que estableix el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, CP 46939 València.  
  
Tretze. Tribunal  
13.1. El tribunal de selecció d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:  
- President/presidenta: designat/designada pel rector de la Universitat Politècnica de València, funcionari de carrera.  
- Quatre vocals, designats pel rector de la Universitat Politècnica de València, funcionaris de carrera.  
- Un/a secretari/secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
D'acord amb l'article 60.3 de la Llei 7/2007, de 12 d'abril, de l'Estatut Bàsic de l'Empleat Públic, la pertinença als òrgans de selecció serà sempre a títol individual, no podent exercir aquesta en representació o per compte de ningú.  
13.2. El tribunal, per a la realització de les proves, podrà designar els col·laboradors, ajudants i assessors especialistes que estime oportuns.  
13.3. Els membres del tribunal, així com els col·laboradors, ajudants i assessors especialistes, hauran d'abstenir-se i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
  
Així mateix, hauran d'abstenir-se els qui hagueren realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de reunir els requisits establits en l'article 57.3 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i almenys la meitat més un d'aquests haurà de tenir una titulació corresponent a la mateixa àrea de coneixements de l'exigida per a l'ingrés.  
  
13.4. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la identitat.  
13.5. A l'efecte de comunicacions i de qualssevol altres incidències, el tribunal tindrà la seu a la Universitat Politècnica de València, camí de Vera, s/n, CP 46693 València.  
13.6. El tribunal tindrà la categoria assenyalada en el Decret 88/2008, de 20 de juny, del Consell de la Generalitat Valenciana, sobre indemnitzacions per raó del servei i gratificacions per serveis.  
El tribunal tindrà la consideració d'òrgan col·legiat de l'administració, i com a tal estarà sotmès a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Catorze. Recursos  
14.1. Contra aquesta convocatòria i les seues bases, que esgoten la via administrativa, podrà interposar-se potestativament recurs de reposició davant l'òrgan que l'ha dictat, en el termini d'un mes des de la publicació en el Diari Oficial de la Comunitat Valenciana del mateix, d'acord amb allò que s'ha previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant l'òrgan competent, en el termini de dos mesos des de la publicació en el Diari Oficial de la Comunitat Valenciana de la present resolució.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
  
València, 15 de maig de 2012.- El rector: Juan Juliá Igual.  
  
  
ANNEX I  
  
  
  
FUNCIONS DEL LLOC  
  
Funcions generals:  
- Supervisar, dirigir i realitzar, si escau, les operacions necessàries per al funcionament correcte dels laboratoris/tallers de l'institut/estructura d'Investigació, de conformitat amb les necessitats docents i investigadores.  
- Responsabilitat sobre el personal de l'institut, centre i grup d'investigació de menor qualificació, en el seu àmbit competencial.  
- Maneig de PC a nivell d'usuari.  
- Col·laboració i suport tècnic al professorat i personal d'investigació, en els treballs de recerca, d'acord amb les especificacions del professor o investigador responsable d'aquestes.  
- Maneig, utilització i manteniment dels equips, instruments i material dels laboratoris de l'Institut, centre i grup d'investigació, així com supervisió de l'adquisició d'aquests.  
- Realització de tots aquells treballs tècnics per als quals capacite el nivell de coneixements exigits.  
- Maneig i instal·lació de paquets informàtics a nivell d'usuari.  
  
- Gestionar l'inventari dels laboratoris de l'institut, centre i grup d'investigació.  
- Gestió i vigilància del compliment de les normes de seguretat i salut, emanades pels òrgans tècnics competents.  
- Gestió de residus en l'àmbit del propi lloc de treball.  
- Participar en els equips o grups de millora que s'establisquen a la unitat per al desenvolupament de plans de millora.  
- Suport a la preparació de la documentació requerida per a la realització de les tasques anteriors.  
- I totes aquelles funcions inherents al lloc de treball d'acord amb la categoria professional d'aquest.  
  
Funcions específiques:  
- Instal·lar i administrar els servidors de correu, de còmput i d'emmagatzematge del grup, així com els clústers i equips destinats al desenvolupament de prototips del grup d'investigació.  
- Manteniment i suport tècnic al maquinari i programari dels clústers d'investigació i servidors de còmput, així com dels equips del personal d'investigació. Planificar i implantar les polítiques de còpia de seguretat dels clústers, servidors de còmput i sistemes d'emmagatzematge.  
  
- Supervisió del funcionament correcte de les infraestructures elèctriques, d'aire condicionat i dades de les sales tècniques del grup d'investigació. Resolució i escalat d'incidències en aquest sentit.  
- Selecció i adquisició de clústers de còmput.  
- Elaboració de manuals d'usuari i ús dels diferents servidors i clústers. Documentar els procediments d'actuació davant de les fallades elèctriques o les més comunes en els clústers per a major autonomia del personal investigador.  
  
TEMARI  
  
Bloc general:  
1. La Constitució espanyola de 1978. Principis fonamentals. Drets i deures fonamentals. Garantia i suspensió. Els principis rectors de la política econòmica i social. La reforma de la Constitució. L'organització territorial de l'Estat.  
2. L'Estatut d'Autonomia de la Comunitat Valenciana. Significat. Les institucions de la Comunitat Valenciana. Composició, organització i competències.  
3. La Llei 7/2007, de 12 d'abril, de l'Estatut Bàsic de l'Empleat Públic.   
4. La Llei Orgànica d'Universitats.  
5. Els Estatuts de la Universitat Politècnica de València: naturalesa i finalitats. Règim jurídic. L'estructura de la Universitat. El govern de la Universitat.  
6. El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos de la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.  
7. La Llei de contractes del sector públic. Àmbit d'aplicació. Principis de contractació pública. L'expedient de contractació en les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: principals característiques.  
8. La Llei de Prevenció de Riscos Laborals. Objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.  
  
9. Manual de drets i obligacions del personal de la Universitat Politècnica de València en matèria de seguretat i salut en el treball.  
10. El Pla Estratègic de la Universitat Politècnica de València.  
11. La Llei Orgànica 15/1999, de 13 de desembre, de Protecció de Dades de Caràcter Personal.  
12. La Llei Orgànica 3/07, de 22 de març, per a la Igualtat Efectiva de Dones i Homes. Títol preliminar. Objecte i àmbit de la Llei. Títol I. El principi d'igualtat i la tutela contra la discriminació. Títol II. Capítol I. Principis generals. Títol IV. Capítol I. igualtat de tracte i d'oportunitats en l'àmbit laboral. Capítol II. Igualtat i conciliació. Capítol III. Els plans d'igualtat de les empreses i altres mesures de promoció de la igualtat. Títol V. Capítol I. Criteris d'actuació de les administracions públiques.  
13. La Llei Orgànica 1/2004, de 28 desembre, de Mesures de Protecció Integral contra la Violència de Gènere. Títol preliminar. Objecte de la llei. Títol I. Capítol I. En l'àmbit educatiu. Capítol II. En l'àmbit de la publicitat i dels mitjans de comunicació. Títol II. Capítol I. dret a la informació, a l'assistència social integral i a l'assistència jurídica gratuïta. Capítol III. Drets de les funcionàries públiques. Títol III. Article 30. Títol V. Capítol IV. Mesures judicials de protecció i de seguretat de les víctimes.  
14. L'entorn de treball de Windows. Connexió a la xarxa UPVnet. La Internet. Navegació. Recerques d'informació. La pàgina web de la Universitat Politècnica de València. La intranet. El correu electrònic. El correu web.  
15. La seguretat en els equips informàtics personals. Les regles bàsiques de la navegació i el correu segurs. Antivirus i tallafocs.  
16. Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
17. Càlculs elementals en Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb Powerpoint.  
18. La investigació a la Universitat Politècnica de València. Estructura, centres i programes d'R+D+I.  
  
Bloc específic:  
19. Estructura de computadors  
19.1. Funcionament bàsic d'un computador.  
19.2. Unitats funcionals del computador.  
20. El subsistema de memòria  
20.1. Conceptes bàsics: temps d'accés, temps de cicle, ample de banda, capacitat.  
20.2. Tecnologies de memòries semiconductores. Memòries DDR SDRAM. Memòries flaix.   
20.3. Jerarquia de memòria.  
20.4. Memòria principal. Mòduls de memòria.  
20.5. Memòria cau.  
21. El subsistema d'entrada/eixida  
21.1. Selecció de l'entrada/eixida. Concepte de port. Espais d'adreçament de l'entrada/eixida.  
21.2. Sincronització per consulta d'estat. Sincronització per interrupció.  
21.3. Transferència programada. Transferència per accés directe a memòria (ADM).   
22. Busos d'interconnexió  
22.1. Jerarquia de busos.  
22.2. Busos de sistema: busos PCI i PCIe.  
22.3. Busos d'entrada/eixida: USB, FireWire, SCSI, SATA, SAS.  
23. Dispositius perifèrics  
23.1. Dispositius d'entrada: teclat, ratolí, escàner.  
23.2. Dispositius d'eixida: pantalla, impressora.  
23.3. Dispositius d'emmagatzematge: discos magnètics, discos òptics (CD, DVD).   
24. Protocols jerarquitzats  
24.1. Conceptes generals.  
24.2. Model de referència OSI.  
24.3. Pila de protocols TCP/IP.  
25. Capa de xarxa IP  
25.1. Protocol IP.  
25.2. Adreçament IP.  
25.3. Protocols de control de xarxes: ICMP, ARP, RARP, DHCP.  
26. Capes de transport UDP/TCP  
26.1. Ports.  
26.2. Protocol UDP.  
26.3. Protocol TCP.  
27. Conceptes de xarxes  
27.1. Enllaços: punt a punt i multipunt.  
27.2. Maneres de transmissió.  
27.3. Multiplexació.  
27.4. Classificació de xarxes: SAN, LAN, MAN, WAN  
28. Mitjans de transmissió de dades  
28.1. Mitjans guiats: parell trenat, coaxial, fibra òptica.  
28.2. Deterioració de la transmissió: atenuació, distorsió, soroll.  
28.3. Prestacions: rendiment, velocitat i temps de propagació.  
  
28.4. Ample de banda. Longitud d'ona.  
29. Xarxes d'àrea local  
29.1. Topologies.  
29.2. Electrònica de xarxa: concentradors, commutadors, encaminadors. Característiques i funcionament.   
29.3. Port d'entroncament (trunking port). VLAN.  
29.4. Xarxes Ethernet 802.3: 10BASE-T, Fast Ehernet, Gigabit Ethernet i 10Gigabit Ethernet.  
29.5. Xarxes sense fil: 802.11a, 802.11b, 802.11g, 802.11n i Bluetooth.  
30. Serveis de xarxa  
30.1. Correu electrònic: arquitectura i serveis. Agent d'usuari. Formats de missatge. Protocols POP3, IMAP i SMTP.  
30.2. Sistema de noms de domini: DNS. Espai de noms DNS. Registre de recursos. Tipus de servidors DNS.  
30.3. Transferència de fitxers: FTP. Arquitectura. Formes de connexió. Tipus de transferència.  
30.4. World Wide Web: arquitectura. URL. Protocol HTTP.  
31. Seguretat en sistemes informàtics  
31.1. Xifrat: models de clau simètrica i de clau pública.  
31.2. Conceptes de SSL i HTTPS.  
31.3. Concepte de VPN.  
31.4. Eines antivirus.  
31.5. Concepte de tallafocs.  
32. Sistemes operatius  
32.1. Classificació dels sistemes operatius.  
32.2. Estructura dels sistemes operatius.  
32.3. Gestió de processos: concepte, planificació i sincronització.  
  
32.4. Gestió de l'entrada/eixida   
33. Administració de memòria en els sistemes operatius  
33.1. Esquema d'assignació de memòria a processos.  
33.2. Memòria virtual.  
34. Gestió del sistema de fitxers  
34.1. Organització i accés a fitxers.   
34.2. Organització de directoris.   
35. Windows 7 (I)  
35.1. Instal·lació del sistema operatiu.  
35.2. Personalització del sistema.  
35.3. Instal·lació, execució i gestió d'aplicacions.  
35.4. Gestió d'impressores.  
36. Windows 7 (II)  
36.1. Gestió d'usuaris i permisos.  
36.2. Eines administratives i de diagnòstic.  
36.3. Instal·lació i configuració del maquinari.  
36.4. Gestió de serveis.  
37. directori actiu de Windows  
37.1. Administració.  
37.2. Estructura lògica i física, esquema, replicació.  
37.3. Integració amb DNS.  
37.4. Administració de dominis.  
37.5. Gestió d'usuaris i grups.  
37.6. Administració automatitzada.  
38. Administració de Fedora Linux  
38.1. Superusuari i el seu entorn.  
38.2. Arrencada i parada de màquina. Nivells d'execució.  
38.3. Administració d'usuaris i grups.  
38.4. Entorn d'usuari.   
39. Sistema de fitxers en Fedora Linux  
39.1. Estructura de directoris del sistema de fitxers.   
39.2. Tipus: ext3, reiserfs, swap, iso9660, vfat, ntfs.   
39.3. Partició de discos, creació i muntatge del sistema de fitxers.   
  
39.4. Tipus de fitxers, directoris, enllaços, fitxers especials. Marques de temps en fitxers i directoris.  
40. Gestió de fitxers en Fedora Linux  
40.1. Permisos d'accés.   
40.2. Gestió de l'espai de disc. Grandària dels fitxers. Quotes de disc.   
40.3. Arxivament i compressió de fitxers.  
40.4. Sincronització local i remota de fitxers amb rsync.  
40.5. Còpies de seguretat amb dump i restore.  
41. Intèrpret d'ordres en Fedora Linux: Shell  
41.1. Tipus d'intèrprets d'ordres. Canvis d'intèrpret.  
41.2. L'intèrpret d'ordres Bash. Caràcters especials i variables.  
  
41.3. Ordres internes, línies d'ordre i programes. Agrupament d'ordres i funcions.  
41.4. Filtres i utilitats per a l'edició de fitxers.  
42. Shell scripts  
42.1. Creació i execució de Shell scripts.   
42.2. Paràmetres posicionals i variables predefinides.   
42.3. Operadors aritmètics, relacionals i lògics.  
42.4. Estructures de control (prova, condicionals, bucle).  
43. Gestió de processos en Fedora Linux  
43.1. Execució, reencaminaments, canonades.  
43.2. Control de prioritat dels processos. Processos en primer pla i segon pla.  
43.3. Monitoratge, estat i control de processos. Diagnòstic de problemes amb processos.  
43.4. Execució de processos diferits i periòdics.  
44. Serveis de xarxa en Fedora Linux  
44.1. Samba. Característiques. Serveis. Configuració de servidor independent. Formes de seguretat. Utilitats.   
44.2. Secure Shell (SSH). Encriptació i autenticació. Eines de SSH. Creació de claus. Configuració client i servidor.   
44.3. Servei de correu (Postfix). Instal·lació i configuració bàsica.  
  
45. Administració avançada de Fedora Linux (I)  
45.1. Compilació del nucli (kernel) i mòduls.  
45.2. Concepte de distribució.   
45.3. Instal·lació de programari via rpm o fitxer font.  
46. Administració avançada de Fedora Linux (II)  
46.1. Gestors de paquets Zypper i YUM.  
46.2. Entorn gràfic: X Window. Administració i configuració de Gnome.   
46.3. Opensuse 11.1. Instal·lació. Administració del sistema amb yast2.  
47. Entorn de virtualització Vmware  
47.1. Concepte de màquina virtual.  
47.2. Instal·lació del sistema allotjador (host). Instal·lació de la màquina virtual.   
47.3. Eines. Intercanvi de fitxers entre el sistema allotjador i el guest.   
47.4. Preservar l'estat d'una màquina virtual. Clonar una màquina virtual. Configuració d'una xarxa virtual.  
48. Arquitectura de sistemes de còmput (I)  
48.1. Concepte de segmentació.  
48.2. Processadors multithreading.  
48.3. Processadors multicore.  
49. Arquitectura de sistemes de còmput (II)  
49.1. Sistemes multiprocessador: Concepte i classificació.  
49.2. Multiprocessadors de memòria compartida.  
49.3. Clústers: concepte de clúster. Tipus de clústers. Aspectes de disseny.  
50. Configuració de clústers  
50.1. Selecció del maquinari d'un clúster: nodes de processament, xarxa d'interconnexió, sistema d'emmagatzematge, elements auxiliars, cost.  
50.2. Selecció del sistema operatiu i eines de gestió.  
50.3. Sistemes d'alimentació ininterrompuda. Elements que formen un SAI: rectificador, bateria, inversor, commutador de xarxa. Tipus de SAI i característiques. Instal·lació d'un SAI monofàsic de fins a 3 KVA.  
51. Instal·lació de clústers  
51.1. Planificació de la instal·lació d'un clúster de còmput: topologia, entorn d'instal·lació, sistema operatiu.  
51.2. Instal·lació de clústers de còmput sota Fedora Linux. Instal·lació i configuració de servidors frontals (front-end) DHCP,DNS,NIS,NTP. Instal·lació i configuració de servidors dorsals (back-end).  
51.3. Procés d'arrencada d'un node amb PXE. Configuració de servidor PXE amb la imatge de Clonezilla. Clonació d'una partició amb dd o rsync. Clonació d'un node amb Clonezilla a un servidor SSH.  
51.4. Instal·lació i configuració de servidors NFS. Configuració de clients NFS. Ajust de les prestacions de NFS. Seguretat en NFS.  
  
52. Administració de clústers  
52.1. Difusió d'ordres des del node mestre.  
52.2. Administració de clústers sota Fedora Linux.   
52.3. Execució d'ordres de forma paral·lela PDSH.   
52.4. Encesa/apagada del clúster a través de PDU remotes i Wakeonlan.  
53. Models de programació paral·lela (I)  
53.1. Entorn MPI. Conceptes de processos i comunicadors MPI.  
53.2. Funcions bàsiques d'MPI en C: arrencada i parada, enviaments i recepcions bloquejadors i no bloquejadors, barrera de sincronització, enviament i recepció múltiple.  
53.3. Implementació LAM/MPI. Instal·lació, configuració, verificació de la instal·lació, compilació i execució d'aplicacions paral·leles amb LAM.  
54. Models de programació paral·lela (II)  
54.1. Implementació MPICH/MPI. Instal·lació, configuració, verificació de la instal·lació, compilació i execució d'aplicacions paral·leles amb MPICH.  
54.2. OPENMP. Model de programació. Paral·lelització de bucles en C. Gestió de variables privades en C. Exclusió mútua en C. Planificació de bucles en C. Sincronització en C. Execució d'aplicacions en C.  
  
54.3. Instal·lació i configuració del sistema de distribució de càrrega Condor. Execució paral·lelitzada d'aplicacions en clústers amb Condor.  
55. Monitoratge i avaluació de clústers  
55.1. Monitoratge de clústers amb Nagios: instal·lació, configuració, monitoratge de nodes i serveis, consideracions de seguretat.  
  
55.2. Avaluació de clústers amb Linpack: instal·lació, configuració i optimació.  
56. Gestió avançada de clústers  
56.1. Detecció i correcció d'errors en clústers de còmput: Troubleshooting.  
56.2. Gestió de la seguretat en els clústers de còmput.   
56.3. Tècniques per a la millora de la disponibilitat en clústers: redundància de serveis, Heartbeat, LVS.  
57. Estalvi energètic  
57.1. Beneficis de l'estalvi energètic en una sala de còmput.  
57.2. Estratègia d'estalvi energètic.  
57.3. Tècniques de reducció del consum d'energia per a clústers.  
58. Sistema d'emmagatzematge per a clústers  
58.1. Nivells de redundància RAID.   
58.2. Tecnologies d'emmagatzematge en xarxa: DAS, SAN i NAS.   
58.3. Sistemes de fitxers en clústers de còmput: NFS, GlusterFS, Lustre.  
59. Tecnologies d'interconnexió per a clústers  
59.1. Xarxes d'interconnexió de clústers de còmput: Gigabit Ethernet, HyperTransport, Infiniband, Myrinet.  
59.2. Programació de targetes d'HyperTransport.  
60. El procés d'implantació del sistema de gestió ambiental a la Universitat Politècnica de València.  
61. Gestió dels residus no perillosos a la Universitat Politècnica de València. Normativa aplicable.  
62. Pla d'oficines. Guia de l'usuari. Accessible des d'aquesta adreça: .  
  
Enllaços d'Interés:  
.  
  
  
  
  
ANNEX II  
  
Barem  
  
Experiència professional: es valorarà fins a un màxim de 4 anys i 24 punts l'experiència professional en llocs de treball corresponents a la mateixa categoria, grup i subgrup de les vacants especificades en aquesta convocatòria. Es prorratejaran proporcionalment els mesos complets, sense considerar els períodes inferiors a un mes, d'acord amb l'escala següent:  
  
  
  
Per serveis prestats com a contractat laboral o funcionari en l'àmbit de la Universitat Politècnica de València.  
Per serveis prestats com a contractat laboral o funcionari en l'àmbit d'altres universitats públiques diferents de la Universitat Politècnica de València.  
Per serveis prestats com a contractat laboral o funcionari en el sector públic.  
Per serveis prestats com a contractat laboral en el sector privat.  
  
Únicament es considerarà acreditada aquesta experiència professional si s'aporta certificat oficial de períodes de cotització en el règim general de la seguretat social o en algun dels règims especials dins del grup de cotització de la categoria, grup i subgrup esmentats en l'apartat 1.1 de la present convocatòria, juntament amb els contractes de treball, nomenaments de funcionari interí o nòmines que acrediten la relació contractual i categoria professional.  
En el cas dels empleats públics, s'admetrà a aquest efecte el certificat de serveis prestats on consten les dades anteriors (grup i subgrup professional i categoria professional, així com períodes de contractació o nomenaments) expedits per l'òrgan competent.  
  
Cursos de formació i perfeccionament: es valoraran fins a un màxim de 8 punts únicament els cursos de formació i perfeccionament que estiguen relacionats directament amb les funcions dels llocs de treball objecte d'aquesta convocatòria.   
La valoració s'efectuarà d'acord amb el barem següent, sense que es consideren els cursos de fins a 9 hores i, en cas que hi haja dos o més cursos amb el mateix contingut, només serà considerat el de major durada:  
  
  
Només es valoraran aquests cursos si els han impartit centres oficialment reconeguts o si estan homologats per un organisme públic competent en el marc dels programes de formació contínua, de formació ocupacional o de formació d'empleats públics; l'aspirant ha d'acreditar aquest aspecte.  
Amb aquesta finalitat, es tindran en compte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.  
En cap cas no es puntuaran en aquest apartat els cursos de valencià i d'idiomes, ni els cursos pertanyents a una carrera universitària, els cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Titulacions acadèmiques: es valorarà una titulació acadèmica oficial de nivell superior a les especificades en l'annex I, amb 1,50 punts.   
  
Coneixement de valencià: es valorarà fins a un màxim de 4 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements del Valencià o per l'Àrea de Promoció i Normalització Lingüística de la Universitat Politècnica de València o de les universitats públiques valencianes, d'acord amb l'escala que tot seguit s'indica, en cas d'estar en possessió de dos o més nivells, únicament es valorarà el nivell més alt:  
  
  
  
   
  
  
En aquells llocs en què figure com a requisit específic per a la seua provisió un determinat nivell de coneixement de valencià únicament seran considerats els superiors a aquest. El quadre en termes generals d'equivalències d'aquestes certificacions es troba publicat en la microweb del Servei de Recursos Humans i podeu accedir-hi a través del següent enllaç: , per a obtenir informació més detallada sobre aquest tema es pot accedir al següent enllaç: .  
  
Altres mèrits: es valora fins a un màxim de 2,5 punts  
  
  
  
  
  
L'equivalència d'estudis establida en la disposició transitòria segona del Decret 155/2007, de 21 de setembre, entre els ensenyaments regulats pel Reial Decret 967/1988, de 2 de setembre, i els ensenyaments als quals es refereix el Reial Decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulats per la Llei Orgànica 2/2006, de 3 de maig, d'Educació, és la següent:  
  
  
  
Coneixement d'idiomes de la Unió Europea: es valora el coneixement de llengües oficials de la Unió Europea, diferents de la llengua espanyola, que s'ha acreditar documentalment amb certificats expedits per l'escola oficial d'idiomes, segons els nivells especificats.  
  
Per a la valoració dels idiomes comunitaris, en cap cas es consideren els cursos superats d'idiomes inclosos en els plans d'estudis de Batxiller Elemental, Graduat Escolar, Formació Professional, Batxiller Superior i d'estudis universitaris de qualsevol nivell.  
  
Així mateix, i en el supòsit de cursos impartits, aquests es valoren una sola vegada, i no són susceptibles de ser valorades successives edicions d'un mateix curs o amb el mateix contingut. En aquest cas, es valora el curs impartit de més durada.